Месяца декемврия во 2-й день

Преподобнаго Афанасия Старшаго, игумена Высоцкаго

На велицей вечерни

На Господи,  воззвах: стихиры, глас 6.
Подобен: Все отложше:
Земнаго пристрастия отвращаяся/ и иноческаго жития взыскуя,/ во обитель Живоначальныя Троицы устремился еси,/ преподобне отче Афанасие,/ идеже, в послушание Сергию преподобному себе предав,/ начало подвигом духовным положил еси/ и многими добродетельми просиял еси./ Ныне же, во обителех Небесных пребывая/ и с лики преподобных Богу предстоя,/ моли спастися душам нашим.

Воли своей не повинуяся/ и послушание истинное показуя,/ стопам преподобнаго Сергия последовал еси,/ блаженне отче Афанасие,/ иже, доброту душевную твою провидев,/ начальника обители Высоцкия тя постави./ В нейже, усердно потрудився,/ многия иноки Богови воспитал еси,/ Тому молися, преподобне,/ еже волю Господню нам присно исполняти.
Отложив мирское мудрование/ и возлюбив разсуждение доброразсудное,/ богомудре отче Афанасие,/ ум владыку над страстьми поставил еси/ и, око сердца твоего Божественною просветив премудростию,/ усердный списатель церковных книг явился еси,/ сокровище отеческаго богомыслия преумножая./  Ныне же на Небеси Христа прославляеши,/ Тому молися, преподобне,/ еже светом богоразумия и нам просветитися.     
Благословение аввы Сергия исполняя,/ от пределов отечества в Царьград отшел еси,/ идеже, о пользе Церкве Русския помышляя,/ письмены словенскими святыя книги изъяснил еси/ и чин божественныя службы добре уставил еси,/ иконы же собрав благолепныя,/ обитель Высоцкую чудно украсил еси./ Мы же, прославляюще подвиги и труды твоя,/ со умилением взываем:/ моли Христа Бога спастися душам нашим.  
Слава, глас тойже:
Приидите, монашествующих множество,/ Афанасия, благочестия ревнителя,/ песньми и пеньми восхвалим, глаголюще:/ радуйся, Сергиевы лозы отрасль добрая;/ радуйся,  постниче усердный и теплый молитвенниче;/ радуйся, книжныя премудрости сокровище;/ радуйся, исцелений неистощимый  источниче;/ радуйся, изрядный служителю Святыя Троицы,/ Юже непрестанно моли,/ даровати душам нашим мир и велию милость.
И ныне, Богородичен, глас тойже: Кто Тебе не ублажит:
Вход. Прокимен дне и чтения преподобническая.

Премудрости Соломоновы чтение (главы 5 и 6):

Праведницы во веки живут, и в Господе мзда их,/ и попечение их у Вышняго./ Сего ради приимут Царствие благолепия/ и венец доброты от руки Господни,/ зане десницею покрыет я и мышцею защитит их./ Приимет всеоружие рвение свое/ и вооружит тварь в месть врагом./ Облечется в броня правды/ и возложит шлем, суд нелицемерен./ Приимет щит непобедимый, преподобие,/ поострит же напрасный гнев во оружие,/ споборет же с ним мир на безумныя./ Пойдут праволучныя стрелы молниины/ и, яко от благокругла лука облаков, на намерение полетят,/ и от каменометныя ярости исполнь падут грады./ Вознегодует на них вода морская,/ реки же потопят я нагло./ Сопротив станет им Дух Силы/ и, яко вихор, развеет их,/ и опустошит всю землю беззаконие,/ и злодейство превратит престолы сильных./ Слышите убо, царие, и разумейте,/ навыкните, судии концев земли./ Внушите, держащии множества,/ и гордящиися о народех язык,/ яко дана есть от Господа держава вам/ и сила от Вышняго.

Премудрости Соломоновы чтение (глава 3):

Праведных души в руце Божией,/ и не прикоснется им мука./ Непщевани быша во очесех безумных умрети,/ и вменися озлобление исход их,/ и еже от нас шествие ​​​– сокрушение,/ они же суть в мире./ Ибо пред лицем человеческим аще и муку приимут,/ упование их безсмертия исполнено./ И вмале наказани бывше, великими благодетельствовани будут,/ яко Бог искуси я и обрете их достойны Себе./ Яко злато в горниле, искуси их/ и, яко всеплодие жертвенное, прият я./ И во время посещения их возсияют/ и, яко искры по стеблию, потекут./ Судят языком и обладают людьми,/ и воцарится Господь в них во веки./ Надеющиися Нань разумеют истину/ и вернии в любви пребудут Ему,/ яко благодать и милость в преподобных Его/ и посещение во избранных Его. 

Премудрости Соломоновы чтение (глава 4):

Праведник, аще постигнет скончатися, в покои будет./ Старость бо честна не многолетна,/ ниже в числе лет исчитается./ Седина же есть мудрость человеком/ и возраст старости житие нескверное./ Благоугоден Богови быв, возлюблен бысть/ и, живый посреде грешник, преставлен бысть./ Восхищен бысть, да не злоба изменит разума его/ или лесть прельстит душу его./ Рачение бо злобы помрачает добрая/ и парение похоти пременяет ум незлобив./ Скончався вмале, исполни лета долга,/ угодна бо бе Господеви душа его,/ сего ради потщася от среды лукавствия./ Людие же видевше и не разумевше,/ ниже положше в помышлении таковое./ Яко благодать и милость в преподобных Его/ и посещение во избранных Его.

На литии стихира храма и святаго, глас 2:

Обитель Высоцкая,/ наставника тя почитает, отче наш Афанасие,/ ты бо, добре в ней потрудився,/ многия иноки воспита и Богови приведе./ О нас Тому помолися, преподобне,/ мы бо чада твоя и овцы словесных твоих учений/ и тя на помощь призываем,/ просяще тобою улучити мир и велию милость.
Слава, глас 8:
Приидите, празднолюбцы и иноческаго жития ревнителие,/ верою сошедшеся,/ истиннаго подвижника днесь почтим,/ Афанасия, перваго игумена Высоцкаго,/ в писаниих искуснаго и в молитве усерднаго,/ вернаго ученика богомудраго Сергия,/ иноком наставника и воздержания учителя,/ и с любовию к нему возопиим:/ о нас помолися, преподобне,/ еже спастися душам нашим.  

И ныне, Богородичен, глас тойже:

Моли о нас, Пренепорочная Дево,/ Ты бо еси христиан упование,/ Ходатаица к рождшемуся от Тебе Спасу душ наших,/ подающему всем мир и велию милость.

На стиховне стихиры, глас 2.
Подобен: Доме Евфрафов:
Отче Афанасие,/ стопам преподобнаго Сергия последовав,/ образ благаго жития показал еси/ и многия ко Христу привел еси,/ темже тя наставника нашего почитаем. 

Честна пред Господем/ смерть преподобных Его.

Отче Афанасие,/ усердно во благочестии подвизаяся,/ добрый игумен явися/ и мудре братию управи,/ темже тя наставника иноком почитаем.  

Блажен муж, бояйся Господа,/ в заповедех Его восхощет зело.

Отче Афанасие,/ тело твое постом и бдением изнурив,/ злобнаго врага препобедил еси/ и, добрый воин Христов явився,/ венец нетленный приял еси.  
Слава, глас 8:
Днесь град Серпухов светло торжествует,/ празднуя память преподобнаго Афанасия,/ той бо обитель Пресвятыя Богородицы устрои,/ в ней же, добре подвизався/ и благодать Христову стяжав,/ многия иноки ко спасению приведе./ Ныне с ними Пресвятей Троице предстоит/ и молится о душах наших.
И ныне, Богородичен: Безневестная Дево: 
Тропарь, глас 1:

Безсмертия тезоимените/ и нетленныя жизни причастниче,/ обители яже на Высоком основателю/ и иноческаго жития изрядный делателю,/ книжныя премудрости добрый рачителю/ и отеческаго предания усердный списателю,/ преподобне отче Афанасие,/ моли Христа Бога спастися душам нашим.
На утрени
На Бог Господь: тропарь преподобнаго.

По 1-м стихословии седален, глас 4:

Обитель твою усердно созидая, преподобне отче Афанасие,/ от Царьграда послал еси икон собрание,/ имиже соборный храм украсися./ Мы же, со умилением на ня взирающе, Бога прославляем,/ дивнаго во святых Своих.

Слава, и ныне, Богородичен:

Храм Света Неизреченнаго была еси, Всепетая Дево,/ вместивши во чреве Твоем Христа Бога нашего, просвещающа и освещающа мира концы./ И ныне молитвами Твоими и нас соделай причастниками Того Света,/ Богородицу Тя воистинну именующих.

По 2-м стихословии седален, глас 8:

Око церковное, еже есть благочестия правило,/ списал еси рукою твоею, преподобне Афанасие,/ сим же наставляеми, иноцы благочестно Бога прославляху,/ бдением же, постом и молитвою страсти душетленныя искореняху./ Темже, яко добра наставника иноком и книг искусна списателя,/ достодолжно тя ублажаем.
Слава, и ныне, Богородичен:

Небесных и земных Царица сущи,/ не забуди нас, рабов Твоих,/ но, яко Человеколюбца Бога человеколюбивая Мати, Того моли/ согрешений прощение нам даровати и велию милость.

Величание:

 Ублажаем тя,/ преподобне отче наш Афанасие,/ и чтим святую память твою,/ наставниче монахов/ и собеседниче ангелов.

Псалом избранный: Терпя потерпех Господа:

Степенна, 1-й антифон 4-го гласа. Прокимен, глас 4: Честна пред Господем/ смерть преподобных Его. Стих: Что воздам Господеви о всех, яже воздаде ми? Всякое дыхание: Евангелие от Матфеа, зачало 43. 
По полиелеи седален, глас 8:

Аще и в Царьград преселился еси,/ но отечествия твоего попечением не оставил еси,/ книжною премудростию просвещая./ Темже чтим тя, Афанасие богомудре,/ яко не точию обители Высоцкия добраго устроителя,/ но и благочестия всея Русския земли насадителя/ и усерднаго о ней печальника. 
Слава, и ныне, Богородичен:

О Тебе радуется, Благодатная, всякая тварь,/ ангельский собор и человеческий род,/ освященный храме и раю словесный,/ девственная похвало, из Неяже Бог воплотися и Младенец бысть прежде век сый Бог наш:/ ложесна бо Твоя престол сотвори/ и чрево Твое пространнее Небес содела./ О Тебе радуется, Благодатная, всякая тварь, слава Тебе.
По 50-м псалме стихира, глас 6:

Мира мятеж, преподобне, оставив/ и монашеское житие возлюбив,/ истинный воин Христа Бога явился еси,/ телесныя страсти умерщвляя,/ плоть твою духови покорил еси/ и неизреченнаго блаженства достигл еси./ Моли спастися душам нашим.

Канон, глас 8.
Песнь 1

Ирмос: Воду прошед, яко сушу,/ и египетскаго зла избежав,/ израильтянин вопияше:/ Избавителю и Богу нашему поим.
Царю Небесный, Утешителю, Душе истины,/ даждь ми мысль благу и управи сердце мое,/ во еже прославити угодника Твоего, Афанасия преподобнаго.

Яко плодоносная ветвь, от благочестиваго священническаго древа произшед, святе Афанасие,/ плоды многих добродетелей Богу принесл еси./ Сего ради благодарне псаломски вопием:/ род правых благословится. 

Любовию к Богу возгоревся и спасения души возжелав,/ во обитель Троицкую устремился еси, преподобне,/ идеже наставника духовнаго, великаго Сергия, обрел еси.

Богородичен: Едину Тя Агницу незлобивую, Всенепорочная,/ Агнца Христа, Младенца от чрева Твоего, приведшую в наше существо,/ вси, сошедшеся, песньми ублажаем.
Песнь 3

Ирмос: Утверждей в начале Небеса разумом/ и землю на водах основавый,/ на камени мя, Христе, заповедей Твоих утверди,/ яко несть свят паче Тебе, Едине Человеколюбче.

Добронравием себе украшая и чистоту помыслов храня,/ на камени заповедей Христовых жизнь твою утвердил еси, преподобне,/ и дом Духа Пресвятаго явился еси.

Словеса спасительная на скрижалех сердца твоего написати желая,/ духовную премудрость зело возлюбил еси, богомудре Афанасие,/ темже и многих книг изрядный списатель явился еси.

Воли своей не повинуяся, отче Афанасие,/ всего себе в послушание духовному отцу твоему предал еси,/ иже, благое произволение души твоея провидя,/ наставника иноком тя постави. 
Богородичен: Яко Божию Матерь почитаем Тя, Пречистая,/ Зиждителя бо и Бога нашего, всех неложное Спасение, родила еси./ Той бо, плоти нашея приразився,/ отверзе нам райския двери.
Седален, глас 1:

Преподобнаго Сергия ученика вернаго/ и святителя Киприана друга духовнаго,/ иноком мудраго наставника/ и всем людем пред Богом теплаго молитвенника,/ днесь, вернии, восхвалим, преподобнаго Афанасия,/ земли Русския украшение. 
Слава, и ныне, Богородичен, глас тойже:

Стена непобедимая нам, христианом, еси, Богородице Дево,/ к Тебе бо прибегающе, невредими пребываем,/ и, паки согрешающе, имамы Тя Молитвенницу./ Тем, благодаряще, вопием Ти:/ радуйся, Благодатная, Господь с Тобою.

Песнь 4

Ирмос: Ты моя Крепость, Господи,/ Ты моя и Сила,/ Ты мой Бог, Ты мое Радование,/ не оставль недра Отча,/ и нашу нищету посетив./ Тем с пророком Аввакумом зову Ти:/ силе Твоей слава, Человеколюбче.

Желание серпуховскаго князя исполняя,/ преподобный Сергий основание обители Пресвятыя Богородицы полагает,/ тебе же, отче Афанасие, яко любимаго ученика своего, строителя ея поставляет.   


Заветы Христовы усердно исполняя,/ правило иноческаго жития и учитель воздержания явился еси, преподобне,/ сего ради ныне с любовию тя ублажаем. 

Образ добраго жития показуя, отче преблаженне,/ иноческия обеты строго соблюдал еси и братию поучал еси,/ еже в молитвенном бдении усердно пребывати/ и плоть свою пощением изнуряти. 
Богородичен: Ты, Пречистая Богоневесто,/ явилася еси обители Высоцкия похвала, держава и заступление./ Сего ради благочестно Тя прославляем.
Песнь 5

Ирмос: Вскую мя отринул еси/ от лица Твоего, Свете Незаходимый,/ и покрыла мя есть чуждая тьма, окаяннаго;/ но обрати мя и к свету заповедей Твоих/ пути моя направи, молюся. 

Обитель Высоцкая, юже ты, преподобне, устроил еси, многия иноки Богови воспита./ Ту и преподобный Никон, подвигом добрым подвизався и послушанию навык,/ достойный преемник Сергия преподобнаго явися.

Игуменскаго чина удостоился еси от святителя  Московскаго Киприана, преподобне Афанасие,/ иже обрет тя друга единомудренна/ и сподвижника усердна.
Днесь, вернии, во обитель Богородицы на Высоком собравшеся,/ прославим Киприана святителя и Сергия со Афанасием преподобных,/ ихже труды и подвиги отечество наше прославися.

Богородичен: Пречистая Дево, Христа Бога нашего, Мати,/ моли, Егоже родила еси, Сына Твоего,/ избавити нас от всяких лютых нахождений.

Песнь 6

Ирмос: Очисти мя, Спасе,/ многа бо беззакония моя,/ и из глубины зол возведи, молюся:/ к Тебе бо возопих, и услыши мя,/ Боже спасения моего.

Воли Божией повинуяся, преподобне Афанасие,/ в Царьград пришел еси,/ идеже, во обитель Предтечеву вселився,/ к новым духовным подвигом устремился еси.

Аще и оставил еси отечество твое, блаженне Афанасие,/ обаче, яко истинный сын того, Церкви Русстей послужил еси,/ духовною пищею люди ея питая и снабдевая. 

Издревле красуется обитель твоя, преподобне,/ приемши, яко дар многоценен, святых икон собрание,/ православнаго иконописания новую степень.

Богородичен: Славим и воспеваем Тя по долгу, Премилосердая Мати,/ Ты бо великая Заступница рода христианскаго/ и наша Преблагая и Скорая Помощница.

Кондак, глас 8:

Усерднаго ученика и подражателя аввы Сергия,/ иноком наставника и  благочестия ревнителя,/ песньми духовными прославим святаго Афанасия,/ преподобен бо есть и теплый молитвенник.
Икос:

Предочистим, братие, чувствия и возведем горе духовная очи,/ имиже узрим блистающа подвиги постническими/ и украшена добродетельми многоразличными,/ преподобнаго Афанасия, перваго игумена Высоцкаго./ Той престолу Святыя Троицы предстоит,/ преподобен бо есть и теплый молитвенник.
Песнь 7

Ирмос: Божия снизхождения/ огнь устыдеся в Вавилоне иногда,/ сего ради отроцы в пещи радованною ногою,/ яко во цветнице ликующе, пояху:/ благословен еси,  Боже отец наших.

Духом Святым просвещаемь, премудре отче,/ Око церковное,  к служению потребное, на словенский язык преложил еси/ и верныя люди отечества твоего право взывати научил еси:/ благословен еси,  Боже отец наших.
Апостольскою ревностию распалаемь, богомудре Афанасие,/ книги Божественныя, святыя и молитвенныя списуя,/ в научение людем земли Русския посылал еси, да с верою взывают:/ благословен еси, Боже отец наших.


Горнее Царствие, веселие присносущное и славу неувядаемую/ подвиги и труды твоими достойно восприял еси от Бога, Афанасие преподобне,/ Емуже ныне, предстоя, взываеши:/ благословен еси, Боже отец наших. 
Богородичен: Егоже родила еси, Сына Твоего, моли, Владычице Пречистая,/ да избавимся огня геенскаго и в радости Тебе воззовем:/ благословен, Пречистая, Плод чрева Твоего.

Песнь 8

Ирмос: Седмерицею пещь/ халдейский мучитель/ богочес​тивым неистовно разже,/ силою же лучшею спасены сия видев,/ Творцу и Избавителю вопияше:/ отроцы, благословите,/ священ​ницы, воспойте,/ людие, превозносите во вся веки.

Обеты иноческия добре исполнив и святостию добродетельнаго жития просияв,/ лику преподобных отцев вчинился еси, блаженне Афанасие./ Мы же, Бога, дивнаго во святых, прославляюще, вопием:/ отроцы, благословите, священницы, воспойте, людие, превозносите Его во веки.

 Светоносный праздник, преблаженне Афанасие,/ исполняет радости и веселия духовнаго верныя люди,/ в память твою сшедшияся во обитель, тобою созданную,/ иже Творцу и Избавителю с радостию вопиют:/ отроцы, благословите, священницы, воспойте, людие, превозносите Его во веки.

О, избранниче Божий, блаженне Афанасие!/ Ты, от юности духа разума и благочестия исполнен быв,/ подобник просветителем словенских языков явился еси,/ люди отечества твоего Богу взывати научая:/ отроцы, благословите, священницы, воспойте, людие, превозносите Его во веки.

  Богородичен: О Тебе радуемся и Тя прославляем, Дево Пречистая,/ яко  Невместимаго вместила еси,/ Егоже присно моли о спасении нашем.
Песнь 9

Ирмос: Ужасеся о сем Небо/ и земли удивишася концы,/ яко Бог явися человеком плотски,/ и чрево Твое бысть простран​нейшее Небес./ Тем Тя, Богородицу,/ Ангелов и человек чинонача​лия величают.

Имуще молитвенника пред Богом тепла, о братие,/ надеждею ободримся и уныние отгоним,/ се бо нам, преподобный Афанасий, яко чадолюбивый отец, руце помощи простирает. 

Память твоя, отче Афанасие, веселит верныя,/ торжествует днесь земля Московская/ и мы, во обители твоей собравшеся, прославляем Бога,/ освятившаго место сие ко спасению душ наших.


О, преблаженне отче Афанасие, безсмертия тезоимените,/ ты многими подвиги блаженства жизни вечныя достигл еси,/ темже и исполнися на тебе глагол Божий:/ праведницы во веки живут и в Господе мзда их.

Богородичен: Юже имаши паству, Богомати, не презри,/ но вся ны огради заступлением,/ во обители Твоей, яже на Высоком, собравшихся. 
Светилен:

Отечество твое оставив, преподобне Афанасие,/ Константиня града достигл еси,/ идеже, со ученики твоими добре пожив,/ светильник светел показался еси,/ светом истиннаго богопознания люди русския просвещая./ Помяни и нас, святе, светоносную память твою совершающих.
Слава, и ныне, Богородичен:

Света светлейшее Солнце неизреченно родила еси, Безневестная Мати,/ темже Тя святых Святейшую и небесных чинов Славнейшую, Богородицу именуем.

На хвалитех стихиры, глас 4:

Песньми восхвалим богоноснаго отца,/ ангелов собеседника,/ иноков наставника,/ добродетелей рачителя,/ о всем мире молитвенника./ Сей бо, лествицею духовною к Небеси восходя,/ путевождь ко спасению явися./ Темже, преподобне Афанасие,/ и нас на стезю покаяния направи,/ чтущих святую память твою.  
Днесь восхвалим преподобнаго отца,/ тьмы неведения отгнателя,/ света богоразумия наставника,/ отеческих писаний возвестителя,/ книжныя премудрости ревнителя./ Сей бо, благодатию Божиею освящен,/ благочестия и веры учитель явися./ Темже, преподобне Афанасие,/ и нас зарею богопознания просвети,/ чтущих святую память твою.

Днесь, вернии, лик составльше,/ песньми восхвалим преподобнаго отца,/ безсмертия тезоименитаго,/ жизни вечныя причастника,/ преподобных и праведных сожителя,/ сей бо, страсти плотския умертвив,/ Духом Святым оживотворися./ Темже молися, преподобне Афанасие,/ Царствия Небеснаго нам сподобитися,/ чтущим святую память твою.

Слава, глас 8:
Днесь радуется земля Русская/ и торжествует обитель Высоцкая,/ прославляющи преподобнаго игумена Афанасия,/ теплаго ходатая и усерднаго заступника./ Сей бо, во светлостех Живаго Бога предстоя,/ Троицу Святую славословит/ и молится о душах наших.
И ныне, Богородичен, глас тойже: Владычице, приими:
На Литургии

Прокимен, глас 7: Честна пред Господем смерть преподобных Его: Стих: Что воздам Господеви о всех, яже воздаде ми? Апостол к Галатом, зачало 213. Алиллуиа, глас 6: Блажен муж, бояйся Господа, в заповедех Его восхощет зело. Стих: Сильно на земли будет семя его. Евангелие от Луки, зачало 24. Причастен: В память вечную будет праведник:

Молитва


О, всечестный и богоносный отче наш Афанасие, преподобнаго Сергия верный учениче и заветов того усердный исполнителю. 
Живущу ти на земли, едино бысть у тебе попечение, еже спасати от погибели души человеческия. И вся твоя жизнь святая зерцало добрых дел явися, о нихже прославися в тебе Отец Небесный.

К тебе припадаем с верою и любовию, и просим, яко небеснаго заступника нашего: яви нам, смиренным и грешным, велие твое милосердие и пролей теплыя молитвы твоя о нас ко Господу Богу.
Ей, святче Божий, не презри молитв наших, со умилением тебе возносимых, но буди о нас теплый предстатель ко Господу, и сподоби нас помощию твоею спасение вечное улучити и Царствие Небесное унаследовати, да славословим велия щедроты и неизреченныя милости Отца и Сына и Святаго Духа, в Троице покланяемаго Бога, и твое отеческое заступление во веки веков. Аминь.
Житие

Преподобный Афанасий Серпуховской, в миру Андрей, родился в Обонежской Пятине в семье священника Авксентия и его супруги Марии. Смолоду склонный к молитвенному самоуглублению и отвержению от мира, он искал достойного наставника в иноческом делании. В это время слава о подвигах преподобного аввы Сергия Радонежского распространилась уже по всей Руси. Обитель Живоначальной Троицы на Маковце сделалась для всех светильником и образцом монастырского устроения. Здесь в иноческом общежитии преодолевалась "ненавистная рознь мира сего", созидалось единство духа в союзе любви по образу Самой Божественной Троицы. К авве Сергию, к Троице на Маковце, и направил свои стопы в поисках духовного совершенства юноша Андрей из дальних новгородских пределов. Нареченный в иночестве Афанасий, в честь святого Афанасия Великого, ученика и описателя жития аввы Антония Великого, начальника египетского монашества, авва Афанасий стал достойным учеником великого игумена Сергия, отца и учителя русского монашества. Ученики преподобного Сергия, кроме обычных иноческих послушаний, получали благословение святого аввы на особенные церковные служения: книгописание, иконопись, храмостроительство. Это было подлинное воцерковление жизни, внесение в нее всей церковной красоты и поэзии, литургическое преображение Божиего мира. Новый инок отличался добронравием, чистотою мысли и совершенным по​слу​шанием. «Во все время, пока ты был при мне, — говорил ему впоследствии прп. Сергий, — ты ни разу не оказал непослушания не только мне, но и братии». В то же время Афанасий отличался среди других братией знанием Священного Писания и любовью к переписыванию книг. Святые книги ставились отцами наравне со святыми иконами, как важнейший вещественный носитель церковной идеи, богословия и литургического творчества. Школа преподобного Сергия, открывшая Русской и Вселенской Церкви целые области богословского опытного ведения о Святой Троице, особенно тесно связана с расцветом церковной книжности, с необходимостью взаимного обогащения Русской Церкви творениями Церкви Византийской, а богословов Византии - глубоким духовным опытом русских подвижников. В 1374 году, когда князь Серпуховской Владимир Андреевич Храбрый, сподвижник Димитрия Донского, обратился к Преподобному Сергию с просьбой основать монастырь в его вотчине, авва Сергий пришел в Серпухов со своим любимым учеником Афанасием и, заложив монастырь Зачатия Пресвятой Богородицы, благословил преподобного Афанасия быть его строителем, а затем игуменом. Обитель святого Афанасия была воздвигнута возле города Серпухова, на высоком берегу реки Нары. Ее называли поэтому "обителью на Высоком" или Высоцкой. Отсюда и прозвание, с которым вошел в историю Русской Церкви ее основатель и первый игумен - преподобный Афанасий Высоцкий. Авва Афанасий ревностно принялся за благоустроение вверенной ему обители. Многие русские подвижники прошли здесь, "на Высоком", высокую школу иночества. По учению аввы Афанасия, сохраненному для нас Епифанием Премудрым, быть иноком - нелегкое дело. "Обязанность инока в том состоит, чтобы бдеть в молитве и в Божественном поучении до полунощи, а иногда и всю ночь; ничего не есть, кроме хлеба и воды, и то с умеренностью; масла же и вина вовсе не употреблять". По словам угодника Божия, многие приходили к нему в обитель на Высоком, "но потом обленились и, не стерпев трудности постнического воздержания, убежали". Тем выше было иноческое достоинство оставшихся со святым аввой подвижников. Потому-то в обитель к своему ученику и спостнику Афанасию Богоносный авва Сергий Радонежский направил для пострижения и наставления в иноческом подвиге своего будущего преемника, преподобного Никона (память 17 ноября). Преподобный Афанасий учил его: "Иноки называются добровольными мучениками. Святые мученики многие в один час пострадали и скончались, а иноки каждый день терпят страдания не от мучителей, но внутри, от собственной плоти и от врагов мысленных, бывают боримы и до последнего дыхания страдают". В 1378 году, после кончины Святителя Алексия, митрополита Московского, прибыл в Москву новый митрополит – святитель Киприан (память 16 сентября). Но великий князь Димитрий Донской, который хотел поставить митрополитом своего духовника и сподвижника Михаила (Митяя), не принял митрополита Киприана и выгнал его из Москвы. Святитель оказался в трудном положении. Но он нашел поддержку и сочувствие у столпов русского иночества - Преподобных Сергия Радонежского и Афанасия Высоцкого. Они с самого начала видели каноническую правоту митрополита в его споре с великим князем и поддерживали его в длительной борьбе (1478 - 1490) за восстановление канонического порядка и единства в Русской Церкви. Святителю Киприану пришлось в эти годы несколько раз ездить к Константинопольскому патриарху для участия в соборных решениях по управлению Русской Церковью. В одну из этих поездок, по благословению святого аввы Сергия, отправился в Константинополь с митрополитом и его друг, преподобный Афанасий Высоцкий, оставив игуменом в Высоцкой обители своего ученика, преподобного Афанасия Младшего (+ 1395). В Константинополе преподобный Афанасий поселился в обители святого Предтечи и Крестителя Господня Иоанна, где приобрел себе келлию и жил с несколькими пришедшими с ним учениками, занимаясь молитвой, богословием, списанием книг. Около двадцати лет прожил преподобный в столице тогдашней церковной образованности в неустанных трудах по переводу с греческого языка и переписыванию церковных книг, которые он отправлял затем на Русь, передавая Русской Церкви не только наследие великой православной мысли, но и традиции константинопольских книгописных мастерских, с их изысканной графикой, искусством книжной миниатюры, действенной гармонией содержания и формы. Постоянная творческая связь установилась между книгописной мастерской преподобного Афанасия в Константинополе и каллиграфической и иконописной школой Высоцкого монастыря в Серпухове. Не случайно именно в Высоцкую обитель направил преподобный игумен Никон будущего великого иконописца преподобного Андрея Рублева, как когда-то богоносный авва Сергий направил его самого в ту же обитель для духовного созревания и проникновения возрождающим и преображающим духом истинной церковной красоты. В этом священном служении церковной красоты, в непрерывном литургическом действии во славу Живоначальной Троицы, возрастал и укреплялся живоносный гений преподобного Андрея, которого Бог предназначил для великого зрительного претворения Богословских и литургических заветов преподобного Сергия в бессмертной чудотворной иконе Пресвятой Троицы для иконостаса Троицкого собора. В иконописном творчестве преподобного Андрея Рублева, так же как в храмостроительном делании преподобного игумена Никона и в агиографических творениях Епифания Премудрого, нашли воплощение и синтез лучшие традиции византийского и русского церковного искусства. Этому творческому синтезу и служил всю свою жизнь преподобный Афанасий Высоцкий. Живя в Константинополе, он продолжал трудиться для Русской Церкви, для своей Родины. В одну только Высоцкую обитель было им прислано 10 икон лучшего греческого письма. Им и его учениками были переведены на славянский язык и переписаны "четыре сотницы глав" преподобного Максима Исповедника, главы Марка о церковных службах, слова преподобного Симеона Нового Богослова. В 1401 г., уже перед самой кончиной, маститый старец переписал, а, возможно, и сам перевел, церковный устав, распространившийся в Русской Церкви под названием "Око церковное". В непрерывных книжных трудах прошла жизнь преподобного Афанасия. Он скончался в Константинополе в глубокой старости в 1401 г. (или позже этого времени). Русские летописи запомнили его как старца "добродетельного, учительного, знающего Священное Писание", о чем "поныне свидетельствуют писания его". Житие его было написано в 1697 г. иеромонахом Московского Чудова монастыря Карионом (Истоминым).
~ 10 ~


